**Aiškinamasis raštas**

**PRIE SAVIVALDYBĖS TARYBOS SPRENDIMO PROJEKTO**

**„DĖL odesos PAVADINIMO SUTEIKIMO takui melnragėje“**

**1. Sprendimo projekto esmė, tikslai ir uždaviniai.**

Savivaldybės tarybos prašoma pritarti dėl *Odesos* vardo suteikimo pėsčiųjų takui Melnragėje.

**2. Projekto rengimo priežastys ir kuo remiantis parengtas sprendimo projektas.**

 Klaipėdos miesto savivaldybės taryba 2022 m. kovo 1 d. posėdyje nutarė pagerbti miesto partnerio Odesos (Ukraina) vardą Klaipėdoje, siekdama solidarizuotis su Ukraina karo su Rusija metu.

 Žymių žmonių, istorinių datų, įvykių įamžinimo ir gatvių pavadinimų suteikimo komisija (toliau – Komisija) 2022 m. kovo 3, 10 ir 21 d. svarstė dėl Odesos vardo parinkimo vietos miesto centre ir arčiau vandens, nes Odesa - kaip ir Klaipėda - yra uostamiestis.

Žymių žmonių, istorinių datų, įvykių įamžinimo ir gatvių pavadinimų suteikimo komisijos 2022 m. kovo 22 d. protokolo Nr.TAR-55 nutarimu pritarta Klaipėdos miesto savivaldybės miesto administracijos pasiūlytai vietai Melnragėje ir rekomenduota pavadinti *Odesos taku* pėsčiųjų taką palei jūrą per kopas nuo automobilių aikštelės Vėtros gatvėje iki Audros gatvės Melnragėje (planas pridedamas).

 **3. Kokių rezultatų laukiama.**

Bus pagerbtas Klaipėdos miesto parnerio Odesos (Ukraina) vardas, solidarizuojantis su Ukraina karo su Rusija metu. Partnerystės sutartis su Odesa pasirašyta 2004 m.

**4. Sprendimo projekto rengimo metu gauti specialistų vertinimai.**

Sprendimo projekto rengimo metu pastabų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Lėšos informacinių lentelių gamybai bus paskaičiuotos vėliau, pasitarus su architektais ir kitais atsakingais specialistais.

**6. Lėšų poreikis sprendimo įgyvendinimui**

Lėšos reikalingos 2022 m. ir bus paskaičiuotos artimiausiu metu, tačiau remiantis preliminariais skaičiavimais suma neturėtų viršyti 5 tūkst. eurų.

**7. Galimos teigiamos ar neigiamos sprendimo priėmimo pasekmės.**

Neigiamų pasekmių nenumatoma.

PRIDEDAMA:

1. pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašas, patvirtinto Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 „Dėl numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“, 9 lapai.

2. Žymių žmonių, istorinių datų įvykių įamžinimo ir gatvių pavadinimų suteikimo komisijos 2022-03-21 posėdžio protokolas 2021-03-22 Nr.(20.4.)-TAR1-55 išrašas, 2 lapai.

Kultūros skyriaus vedėja Eglė Deltuvaitė

R. Mažonienė,

2022-03-22